ধর্ম ও রাজনীতির সম্পর্ক নিয়ে তার চিন্তাই সঠিক ছিল | বাতায়ন | Jugantor
সোমবার, ১৭ জুলাই ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
প্রকৃতি ও জীবন
সুস্থ থাকুন
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
ভিডিও
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
প্রকৃতি ও জীবন
সুস্থ থাকুন
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
ভিডিও
ফিচার
সুস্থ থাকুন (১০ জুন, ২০১৭)প্রকৃতি ও জীবন (১০ জুন, ২০১৭)সাহিত্য সাময়িকী (০৯ জুন, ২০১৭)ইসলাম ও জীবন (০৯ জুন, ২০১৭)সুরঞ্জনা (০৫ জুন, ২০১৭)অর্থনীতি (২৮ মে, ২০১৭)তারাঝিলমিল (০৮ জুন, ২০১৭)প্রতিমঞ্চ (০৬ জুন, ২০১৭)স্বজন সমাবেশ (০৭ জুন, ২০১৭)ঘরে বাইরে (০৬ জুন, ২০১৭)পরবাস (০৩ জুন, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (০৯ জুন, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (০৪ জুন, ২০১৭)
দ্বিতীয় সংস্করণ
বিচ্ছু
হোম
বাতায়ন
জিয়াউল হক মৃধা    |
প্রকাশ : ১০ জুন, ২০১৭ ০০:০০:০০ | অাপডেট: ১০ জুন, ২০১৭ ০১:০৯:১৮
প্রিন্টঅঅ-অ+
ধর্ম ও রাজনীতির সম্পর্ক নিয়ে তার চিন্তাই সঠিক ছিল
মাহে রমজান শুরু হওয়ার পর বিভিন্ন ইফতার মাহফিলে আজকাল জাতীয় পার্টির চেয়ারম্যান সাবেক রাষ্ট্রপতি হুসেইন মুহম্মদ এরশাদ একটা সত্য কথা, সময়োচিত কথা বলে চলেছেন। তিনি পরিষ্কার ভাষায় তার বক্তৃতায় বলেছেন, ইসলামকে শুধু মসজিদ-মাদ্রাসায় বন্দি করে রাখা চলবে না। ইসলাম একটা শান্তির ধর্ম। একটি পরিপূর্ণ জীবন বিধান এবং বিশ্ব মানবতার কল্যাণের জন্য ইসলাম পৃথিবীতে এসেছে। তাই ইসলামের শান্তির বাণীকে বিশ্বব্যাপী ছড়িয়ে দিতে হবে। আমি পল্লীবন্ধুর বক্তৃতা শুনে অভিভূত হয়েছি। চিত্তে সাহস পেয়েছি এবং এ সাহসের ওপর ভর করেই দু-চার কথা লেখার এ প্রয়াস আমার।
আমরা জানি, মহানবী হজরত মুহাম্মদ (সা.) সব জাহানের শান্তির জন্য পৃথিবীতে আবির্ভূত হন। আল্লাহপাক বলেছেন, জগতের কল্যাণ ব্যতীত আমি আপনাকে প্রেরণ করি নাই। দুনিয়ার প্রথম মানুষ হজরত আদম (আ.) থেকে শুরু করে রাসূলেপাক (সা.) পর্যন্ত এক লাখ চব্বিশ হাজার, মতান্তরে দুই লাখ চব্বিশ হাজার নবী-রাসূল-পয়গম্বরকে আল্লাহতায়ালা পৃথিবীতে প্রেরণ করেন। প্রত্যেক নবীর ধর্মই ছিল ইসলাম। ইসলামকে পূর্ণাঙ্গতা দেয়ার জন্যই আদম থেকে আরম্ভ করে যুগে যুগে গ্রামে-পাড়ায়-মহল্লায় আল্লাহ নবী প্রেরণ করেছেন। মানুষকে সত্যের পথে, শান্তির পথে আনয়নে হজরত আদম (আ.) ইসলামরূপ প্রাসাদের যে ভিত্তিপ্রস্তর স্থাপন করেছিলেন, মহানবী হজরত মুহাম্মদ (সা.) তার পূর্ণতা দিয়েছেন, নির্মাণ শৈলী সম্পন্ন করেছেন, মহিমান্বিত করেছেন।
বিদায় হজের ঐতিহাসিক ভাষণের পর রাসূলেপাকের কাছে নাজিল হল এক মহান বাণী- যার অর্থ, আজ থেকে তোমাদের ধর্মকে পরিপূর্ণ করে দিলাম এবং আমার নিয়ামত ও অনুকম্পা সম্পন্ন করলাম এবং ইসলামকে ধর্ম হিসেবে মনোনীত করলাম। আমরা মানবগোষ্ঠী আল্লাহর মনোনীত সেই ধর্মের লোক। আল্লাহর জমিনে শান্তি প্রতিষ্ঠাই আমাদের কাম্য। এখন প্রশ্ন, আমরা কি আল্লাহপাক নির্ধারিত সেই শান্তির পথে আছি, নাকি ইসলাম ধর্মাবলম্বী হয়েও নিজেদের বিভ্রান্তির পথে নিমজ্জিত করছি? আমাদের ইসলামী শিক্ষা বর্তমানে এমন এক স্তরে উপনীত- পল্লীবন্ধুর ভাষায় সত্যিকার অর্থেই আমরা ইসলামকে মসজিদ ও মাদ্রাসায় বন্দি করে রেখেছি এবং মসজিদ-মাদ্রাসায় যারা ইসলাম চর্চা করে এদের ধারণা এরা ছাড়া আর কেউ মুসলিম না, ধার্মিক না, আল্লাহর সান্নিধ্য কেবল তাদেরই আছে। অথচ মহানবী (সা.) আইয়ামে জাহেলিয়াতের কঠিনতম দিনে সব আরব তথা পৃথিবী থেকে অজ্ঞতার অন্ধকার দূর করার নিমিত্তে আলোকবর্তিকা হিসেবে অবতীর্ণ হয়েছিলেন। বলা চলে, গোটা পৃথিবী তখন ছিল পাপাচারে লিপ্ত। ছোট ছোট রাজা-মহারাজা-সামন্তপ্রভু এরাই পৃথিবী শাসন করত। নিন্মবর্ণের মানুষরা ছিল দাসপ্রথার অধীনে। হাতেগোনা দু-চারটা সভ্যতাই তখন রাষ্ট্রীয় কাঠামোর আদলে পৃথিবী শাসন করত, যেমন- পারস্য, রোম, ব্যাবিলন, গ্রিক ও ভারতীয় সভ্যতা। ওই সময় মধ্যপ্রাচ্যে আরবের মরুতে মহানবীর আবির্ভাব ছিল গভীর তমশায় এক জ্বলন্ত সূর্যের মতো। মহানবী (সা.) তার জীবদ্দশায় ৬৬টি ছোট-বড় যুদ্ধের মাধ্যমে শুধু আরবকে একটা রাষ্ট্রীয় কাঠামোর মধ্যে আনেননি বরং দিয়েছিলেন সুশাসন। ইসলামের নবী হয়েও তিনি ছিলেন ধর্মনিরপেক্ষ। নিজ জন্মভূমি মক্কা থেকে নির্বাসিত হয়ে মদিনায় গমন করে তিনি ইসলামী প্রজাতন্ত্রের গোড়া পত্তন করেন। মদিনার অধিবাসী ইহুদি, খ্রিস্টান, মুসলমান, পৌত্তলিক সবাইকে সমবেত করে একটা রাষ্ট্রীয় কাঠামো নির্ধারণ করলেন, প্রণয়ন করলেন মদিনা সনদ, যা মদিনা চার্টার্ড নামে খ্যাত। অধিকার দিলেন- তার নব প্রতিষ্ঠিত রাষ্ট্রের মুসলমান, ইহুদি, খ্রিস্টান, পৌত্তলিক সবাই নিজ নিজ ধর্ম পালন করতে পারবেন। এক ধর্ম অন্য ধর্ম দ্বারা বাধাগ্রস্ত হবে না এবং নতুন রাষ্ট্রের অধিবাসীরা যে কোনো বহিঃশত্রু দ্বারা আক্রান্ত হলে মদিনাবাসী ধর্ম-বর্ণ নির্বিশেষে ঐক্যবদ্ধভাবে তা প্রতিহত করবে। মহানবীর সেই অমিয় বাণী গোটা বিশ্বে ছড়িয়ে পড়ে। অশান্ত পৃথিবী আকৃষ্ট হয় তার ঔদার্যপূর্ণ নেতৃত্বে। তিনি বন্ধুত্বের ডাক দেন। হয় সব প্রতিবেশী ইসলামে দীক্ষিত হও, অথবা আবদ্ধ হও পারস্পরিক বন্ধুত্বে।
আজ থেকে পনেরশ’ বছর আগে পৃথিবীতে মহানবীর সাহসী প্রয়াস সত্যিকার অর্থে কি বিস্ময়কর নয়? হজরত মুহাম্মদ (সা.)-এর পরবর্তী খলিফারা এবং ইসলামী শাসকরা তখন জ্ঞান-বিজ্ঞানের অন্বেষণে পৃথিবীব্যাপী ছড়িয়ে পড়েন। তারা জ্ঞান আহরণ করেন রোম, গ্রিস, পারস্য, মিসর, ভারত ও চীন থেকে। এটা ছিল মহানবীর (সা.) সেই বাণীরই- ‘জ্ঞান অর্জনের জন্য প্রয়োজনে সুদূর চীন যাও’- অনুসরণ। আরবীয় জ্ঞানী, পণ্ডিত ব্যক্তিরা সবাই পৃথিবীতে ছড়িয়ে পড়ে, এমনকি ভারতবর্ষ থেকে বেদ ও উপনিষদ ইত্যাদি জ্ঞান আহরণ করেন। গ্রিক সভ্যতা থেকে শিক্ষা নেন। অ্যারিস্টটল, সক্রেটিসের জ্ঞানভাণ্ডার থেকে মুসলমানরা আহরণ করতে থাকে জ্ঞান-বিজ্ঞান। কালক্রমে মুসলমানরা শিক্ষা, সংস্কৃতি, সাহিত্য ও সারা পৃথিবীর জ্ঞান-বিজ্ঞান আহরণ করে একটা সমৃদ্ধ জাতিতে পরিণত হয়। সেটা ছিল ইসলামের স্বর্ণযুগ। আব্বাসীয়দের দ্বারা পরাজিত হয়ে আমির আবদুর রহমান নদী সাঁতরে স্পেনে আশ্রয় গ্রহণ করে আত্মরক্ষা করেন। কালক্রমে রাজার প্রিয়ভাজন হয়ে তিনি স্পেনের শাসক হয়ে দাঁড়ান এবং সুশাসনের নিশ্চয়তা বিধান করেন। স্পেনব্যাপী ইসলামী সভ্যতা ও আদর্শ ছড়িয়ে দেন। প্রসঙ্গত, তৃতীয় আবদুর রহমান যখন স্পেনের শাসক তখন তিনি নিজ জন্মভূমি আরব থেকে খেজুরের চারা এনে রোপণ করতেন। তিনি একজন কবিও ছিলেন। আরবের রোপণ করা খেজুর চারা যখন বড় হয়ে উঠল আবদুর রহমান তখন খেজুরতলায় বসে কবিতা লিখতেন। তার একটা কবিতার দুটো লাইন এ রকম : ‘খেজুর বৃক্ষ খেজুর বৃক্ষ আমারই মতো তুই, কোন বিদেশে বাঁধলি বাসা ছেড়ে আপন ভুঁই।’ প্রবাদ আছে, অত্যাচারী হালাকু খান যখন স্পেন আক্রমণ করেন তখন কর্ডোভা নগরীর কর্ডোভা বিশ্ববিদ্যালয়ের লাইব্রেরি ছিল সমগ্র বিশ্বে সমৃদ্ধ। হালাকু খানের আক্রমণকালে লাইব্রেরির বই সমুদ্রে নিক্ষেপ করা হলে সমুদ্রের পানি কালো হয়ে গিয়েছিল। ভারতীয় উপমহাদেশে কিছু মুসলমান ও আরব বণিক মুলতানে আসেন হজরত ওমরের (রা.) সময়। পরে সিন্ধু বিজয় করেন রাজা দাহীরের সময়। সুলতান মাহমুদের ১৭ বার ভারত আক্রমণ ছিল দুঃসাহসিক অভিযান। মুহাম্মদ ঘুরীর সেনাপতি কুতুবউদ্দিন আইবেক পৃথ্বিরাজকে পরাজিত করে ভারতে মুসলিম শাসনের গোড়াপত্তন করেন। অতঃপর আমরা দেখতে পাই, সমরখন্দের সামন্তরাজ পরিবার কর্তৃক নির্বাসিত হয়ে ভাগ্য অন্বেষণে ভারতে এসে পানিপথের যুদ্ধে জয়ী হয়ে সম্রাট জহিরউদ্দিন বাবর শাসনক্ষমতা গ্রহণ করে মোগল রাজবংশ প্রতিষ্ঠা করেন। পরবর্তী সময়ে তার বংশধররা তিনশ’ বছর বীরদর্পে ভারত শাসন করেন। হজরত ওমর (রা.) কাদেশীয়ার যুদ্ধে পারস্য সম্রাট ইয়াজ ডিজিটকে পরাজিত করে পারস্য দখল করেন। বাগদাদ চলে যায় আব্বাসীয়দের হাতে। খলিফা হারুন অর রশিদ, খলিফা আল মামুন, আল মনসুর বাগদাদকে সাহিত্য, সংস্কৃতি, জ্ঞান-বিজ্ঞান প্রযুক্তির কেন্দ্রভূমিতে পরিণত করেন।
চীনেও মুসলমানদের গোড়াপত্তন ঘটে। এককথায় রাসূলল্লাহ-পরবর্তী যুগে ইসলামের বিজয় কেতন হাতে নিয়ে মুসলিম কবি, সাহিত্যিক, বৈজ্ঞানিক, চিকিৎসক, বণিকসহ সব শ্রেণীর পণ্ডিত ব্যক্তিরা বিশ্বব্যাপী ছড়িয়ে পড়েন এবং ইসলাম সারা পৃথিবীতে সর্বজনীন মানুষের গ্রহণযোগ্য একটি ধর্মে পরিণত হয়। আফসোস হজরত আবু বকর, ওমর, ওসমান, আলী, খালিদ বিন ওয়ালিদ, তারিক, মুসা, আমীর হামজাদের ইসলাম আজ নানা ব্যাখ্যায় অসহায়ত্বের মধ্যে পড়েছে।
জ্ঞান-বিজ্ঞানের ইতিহাস পর্যালোচনা করে দেখা যায়, আধুনিক বিজ্ঞানের জয়যাত্রার পূর্ব পর্যন্ত আটশ’ বছর পৃথিবীর বিজ্ঞান সাধনা করে গেছেন শুধু মুসলিম জাতি। আল জাবের, আল বেরুনি, ওমর খৈয়াম, চিকিৎসক লোকমান হাকিম- এদের অবদান স্মরণীয় হয়ে রয়েছে। ওমর খৈয়াম শুধু কবিই ছিলেন না, বৈজ্ঞানিকও ছিলেন। ওমর খৈয়াম মান-মন্দিরও নির্মাণ করেছিলেন। মুসলমানদের পারস্য শাসনকালে বাগদাদ, ইরান, ইরাকসহ পার্শ্ববর্তী এলাকা মুসলিম কবি-সাহিত্যিকদের তীর্থভূমি হয়ে ওঠে। শেখ সাদী, কবি হাফিজ, মাওলানা রুমি, ওমর খৈয়ামরা তখন বিশ্ব সাহিত্যের নেতৃত্বদানকারী। আমাদের বিশ্বকবি রবীন্দ্রনাথ ঠাকুর ছিলেন কবি হাফিজের একজন ভাবশিষ্য। তার অনেক কবিতা ও গানে হাফিজের ভাবাদর্শের প্রতিফলন ঘটেছে।
এবার আসা যাক মূল প্রসঙ্গে। এখন যে ইসলাম নিয়ে আমরা এত মাতামাতি করি সেই ইসলামে কি অতীতের কোনো সৌরভ আছে? ইসলাম বলতে এখন অনেকেই বোঝে শুধু নামাজ, রোজা কিংবা মসজিদ-মাদ্রাসায় সীমাবদ্ধ থাকা, পরধর্মের প্রতি বিদ্বেষ ছড়ানো, উগ্র-সাম্প্রদায়িকতা, ধর্মের নামে রক্তপাত, মানুষ হত্যা। আর ইদানীং ইসলামের অনেক ধর্মগুরু শুধু বেহেশত-দোজখের আলোচনায় মত্ত থাকেন, ইসলামের অতীত গৌরবময় ইতিহাস পর্যালোচনা করেন না, বেহেশতই তাদের চূড়ান্ত গন্তব্য। তারা মনে করেন, বেহেশতে যেতে হলে মসজিদ-মাদ্রাসার দেয়াল পার হওয়া যাবে না। মসজিদ-মাদ্রাসার চার দেয়ালে আটকে আছে তাদের ধর্মচিন্তা। ইসলাম কেবল বেহেশত পাওয়ার জন্যই নয়। ইসলাম স্রষ্টার সন্তুষ্টির জন্য, বিশ্ব মানবের কল্যাণের জন্য, সব জীব-জগৎ, কীটপতঙ্গের কল্যাণের জন্য। এজন্যই ইসলামের নবী বিশ্বনবী। কিন্তু পরিতাপের বিষয়, আমেরিকা এবং তাদের দোসররা তথা পাশ্চাত্য দুনিয়া মুসলিমদের নিয়ে নির্মম খেলা খেলে চলেছে। বেহেশতের লোভ দেখিয়ে মানুষ হত্যা করতে পারলে বেহেশতে যাওয়া সহজ- এ ভ্রান্ত ধারণা মুসলিম যুবকদের মধ্যে ছড়িয়ে দেয়া হয়েছে। যার ফলে সারা বিশ্ব আজ রক্তস্নাত, অশান্ত। মুসলমান আজ পশ্চিমা বিশ্বে সন্ত্রাসী জাতি হিসেবে চিহ্নিত। অথচ পবিত্র কোরআনে পরিষ্কারভাবে বলা আছে, যে বিনা কারণে একজন মানুষকে হত্যা করল সে যেন গোটা মানবজাতিকে হত্যা করল। আর আজকে আমরা দেখি বেহেশতের লোভে বিশজুড়ে মানব হত্যাকাণ্ড।
পল্লীবন্ধু হুসেইন মুহম্মদ এরশাদ ঢাকা দক্ষিণ জাতীয় পার্টির ইফতার মাহফিলে আমেরিকা ও তার দোসরদের উদ্দেশে দ্ব্যর্থহীন কণ্ঠে ঘোষণা করেছেন- আপনারা মুসলমানদের ধ্বংস করছেন, আপনারা ইরাক, আফগানিস্তান, লিবিয়া ধ্বংস করেছেন। মুসলিম যুবকদের হাতে অস্ত্র তুলে দিয়েছেন, সন্ত্রাসী বানিয়েছেন। তার বক্তব্যের সঙ্গে বিশ্ব মুসলিম জনমত একমত হবেন এটাই স্বাভাবিক। বাংলাদেশের রাজনীতিতে এরশাদই একমাত্র নেতা, যিনি উপলব্ধি করেছিলেন রাজনীতির সঙ্গে ধর্মীয় মূল্যবোধকে একাত্ম করতে হবে, নইলে নৈতিকতার উন্মেষ ঘটবে না। তাই তিনি প্রবল বিরোধিতার মুখে ইসলামকে রাষ্ট্রধর্ম ঘোষণা করেছিলেন। কিন্তু এর অর্থ এই নয়, তিনি সাম্প্রদায়িক দৃষ্টিকোণ থেকে রাষ্ট্রধর্ম ইসলাম ঘোষণা করেছিলেন, বরং তার আমলে সব ধর্মের অনুসারীদের ধর্ম পালনে অবাধ স্বাধীনতা ছিল। তিনি মসজিদ-মাদ্রাসার পানি, বিদ্যুৎ, গ্যাস বিল যেমন মওকুফ করেছিলেন তেমনি মন্দির, প্যাগোডা ও অন্যান্য ধর্ম প্রতিষ্ঠানের বিলও মওকুফ করেছিলেন। মসজিদ-মাদ্রাসার উন্নয়ন যেমন করেছিলেন, তদ্রূপ সব সম্প্রদায়ের ধর্ম প্রতিষ্ঠান ও তীর্থস্থানের উন্নয়ন ঘটিয়েছিলেন। তার চিন্তা-চেতনার ভিত্তি ছিল, যিনি যে ধর্মই পালন করুন, তার মূল্যবোধ যেন সমুন্নত রাখেন। সমাজ থেকে ধর্মীয় মূল্যবোধ নির্বাসিত হয়ে যাচ্ছে বলেই সমাজে সন্ত্রাস-জঙ্গিবাদ মাথাচাড়া দিয়ে উঠছে। কেবল সব ধর্মের নৈতিকতা ও মূল্যবোধই পারে যুবসমাজকে সন্ত্রাস ও জঙ্গিবাদ থেকে মানবতার পথে ফিরিয়ে আনতে।
প্রয়াত সংবিধান বিশারদ সুরঞ্জিত সেনগুপ্ত যখন আইন, বিচার ও সংসদ বিষয়ক মন্ত্রণালয়ের সভাপতি ছিলেন, তখন ’৭২-এর সংবিধানে ফিরে যাওয়ার দাবি ছিল দেশবাসীর। আমি তখন ওই মন্ত্রণালয়ের সংসদীয় কমিটির জাতীয় পার্টির একমাত্র সদস্য। রাষ্ট্রধর্ম ইসলাম সংবিধানে বজায় রেখে ’৭২-এর সংবিধানে পুরোপুরি ফিরে যাওয়া যায় না এ যুক্তির অবতারণা করে সেনদা আমাকে বলেছিলেন, মৃধা, আমরা ’৭২-এর সংবিধানে ফিরে যেতে চাই। তোমার নেতাকে একটু বোঝাও তিনি যেন রাষ্ট্রধর্ম ইসলামের বিষয়ে একটু ছাড় দেন। আমি তখন বলেছিলাম, দাদা, এরশাদ সাহেব তার সারা জীবনের অভিজ্ঞতায়, উপলব্ধি ও চিন্তা-চেতনায় যে সত্যে উপনীত হয়েছেন, আমি বললেই কি তিনি তার সত্য থেকে দূরে চলে যাবেন? আর রাজনৈতিক কূটতর্কে তিনি সরে যাওয়ার ইচ্ছা পোষণ করলে কি দেশবাসী তাকে ছেড়ে দেবেন, মেনে নেবেন? শেষ পর্যন্ত এরশাদ প্রবতির্ত রাষ্ট্রধর্ম ইসলাম সংবিধানে সগৌরবে বহাল থাকে। আজ যখন দেখি, আওয়ামী লীগ ও আওয়ামী লীগের নেত্রী শেখ হাসিনা হেফাজতকে নিয়ে দেন-দরবার করেন, ওলামা-মাশায়েখদের কোনো ধরনের পরীক্ষা ছাড়া বড় বড় ডিগ্রি দেয়ার বিষয়ে সম্মত হন, তখন বলতে ইচ্ছে করে, এ কী কথা শুনি আজ মন্থরার মুখে। আবার গর্বে বুক ফুলে ওঠে এই ভেবে যে, আজ থেকে ২৯ বছর আগে আমার নেতা পল্লীবন্ধু এরশাদ তার সুদূরপ্রসারী চিন্তা-চেতনার বলে রাষ্ট্রধর্ম ইসলাম ঘোষণা করে ধর্মীয় মূল্যবোধের উৎকর্ষ সাধন করে গেছেন। বর্তমান বাংলাদেশের সমাজ বাস্তবতায় এরশাদের চিন্তা-চেতনাই যে সত্য, তা আজ নতুন করে প্রমাণিত।
জিয়াউল হক মৃধা : সংসদ সদস্য

শীর্ষ খবর
সর্বশেষ খবর
জাতীয়
সাহসিকতার স্বীকৃতি পেলেন কনস্টেবল পারভেজ
মামলার তদন্ত প্রতিবেদন দাখিল ২৭ আগস্ট
আন্তর্জাতিক
ভারতে রাষ্ট্রপতি নির্বাচনে ভোট চলছে
ইউরোপে ঘোড়ার মাংস ব্যবসায়ীদের বিরুদ্ধে অভিযান
রাজনীতি
লন্ডনে খালেদা জিয়া, স্বাগত জানালেন বিপুল নেতাকর্মী
মশা নিধনের টাকাগুলো কোথায় গেল: রিজভী
খেলা
ভেঙ্কটপতি রাজু হচ্ছেন বাংলাদেশের স্পিন কোচ!
উইম্বলডনে রজার ফেদেরার রেকর্ড শিরোপা
আখাউড়া থানার ওসিকে হাইকোর্টে তলব
শাবি শিক্ষকের কক্ষে ছাত্রলীগের হামলা ও ভাঙচুর
বিশ্বজিৎ হত্যা: আপিলের রায় ৬ আগস্ট
মিথ্যা তথ্যে অঙ্গপ্রত্যঙ্গ সংযোজনে দুই বছরের জেল
সিরাজগঞ্জে বন্যার পানিতে ডুবে শিশু ও বৃদ্ধার মৃত্যু
বগুড়ায় মারপিটে আহত কৃষকের মৃত্যু
মাদারীপুরে দু'পক্ষের সংঘর্ষে নিহত ১
চট্টগ্রামে শিশু গৃহকর্মীর মৃত্যু, গৃহকর্ত্রী আটক
জ্যাকুলিনের পোল ড্যান্সে মজেছে নেটদুনিয়া!
সোনারগাঁও উপজেলা চেয়ারম্যানের সাময়িক বরখাস্তের আদেশ স্থগিত
বাতায়ন বিভাগের অারও খবর
ধর্ম ও রাজনীতির সম্পর্ক নিয়ে তার চিন্তাই সঠিক ছিল
ব্রিটেনে নির্বাচন ও রাজনীতিতে ‘অভিবাসন’ ইস্যু
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
প্রকৃতি ও জীবন
খেলা
টিউটোরিয়াল
সুস্থ থাকুন
আনন্দ নগর
একদিন প্রতিদিন
উত্তরের জনপদ
আবহমান চট্টগ্রাম
বাংলার মুখ
শোক সংবাদ
মৃত্যুবার্ষিকী
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
বিশ্বজিৎ হত্যা: আপিলের রায় ৬ আগস্ট       সিরাজগঞ্জে বন্যার পানিতে ডুবে শিশু ও বৃদ্ধার মৃত্যু       নববধূকে ধর্ষণ : সেই ছাত্রলীগ সভাপতি গ্রেফতার        পাবিপ্রবিতে ছাত্রলীগের দু’গ্রুপের সংঘর্ষে আহত ১০        আত্মসমর্পণ করে জামিন পেলেন সানি